# data[].attributes.body
1. Valmistautuminen
Käytin valmistautumiseen aikaa noin tunnin. Tein muistiinpanot ja puhuin hieman peilin edessä. Olin selvillä tavoitteestani. En muistanut ennakoida erimielisyyksiä, joka sekoitti työtäni hieman, kun ennen minua oli samasta aiheesta mutta eri mielipiteellä tehty esitys. Ennakoin, miten aktivoin kuulijoita ja mielestäni onnistuin siinä hyvin.

2. Esiintyminen
Mielestäni minulla oli kuuluva ääni ja onnistuin saamaan kontaktin yleisööni. Toisaalta yritin selvästiu venyttää esitystäni ja täten toistin samaa asiaa useasti. Improvisoin myös turhan paljon, joka heikensi esitykseni laatua. Tein senkin saadakseni esitykseni pidemmäksi, mutta loppujen lopuksi esitys olisi ollut riittävän pitkä vaikken olisikaan yrittänyt venyttää sitä. Olisin voinut myös olla tekemättä joitain liikkeitä, joita toistin ja ottanut tilan haltuun paremmin.

3. Jälkeenpäin
Huomasin esiintyessäni, että jostain syystä jännitykseni ei poistunut koko esityksen aikana vaikka se yleensä lakkaa, kun pääsen aloittamaan. Kaverini antoivat minulle hieman vinkkejä esitykseni jälkeen, mutta itse esityksen aiheesta emme keskustelleet. Opin tilanteesta, ettei kannata yrittää väkisellä venyttää esitelmäänsä, tai sen laatu kärsii huomattavasti. Ensi kerralla kiinnitän huomiota liikkumiseeni enkä improvisoi niin paljoa.

# data[].attributes.body
1. Vapaa sana
Esiintymiset olivat jälleen mainioita. Aiheet olivat kiinnostavia. Se, että niiden joukossa oli samasta aiheesta oleva puhe kuin minulla mutta vain eriävällä mielipiteellä sekoitti itseäni hieman, ja jouduin improvisoimaan ja olemaan hienotunteisempi esiintymisessäni sen takia. Huomasin esiintymisistä esimerkiksi nämä asiat:

1. Ole rohkea. Mitä paremmin näytät tietäväsi asian, otat tilan haltuun ja puhut selkeällä ja kuluvalla äänellä sitä paremmin onnistut vaikuttamaan.

2. Käytä kuvamateriaalia. Ne ovat mainio tapa herättää tunteita, ja ne ovat helppoa täytettä esitelmään.

3. Elä venytä esiintymistäsi turhaan. Tämän oivalsin ennemminkin omasta puheestani, ja se on häirinnyt minua jälkeenpäin.

4. Mieti etukäteen, kuinka käytät tehokeinoja. Ne ovat nimensä mukaan erittäin tehokkaita ja oikein käytettyinä tuovat esiintymiseen hurjasti tehoa.

5. Tee muistiinpanot tietokoneella. En selvästi osaa tehdä käsialallani selkeitä muistiinpanoja, joten ehkä on parempi tehdä ne tietokoneella.

2. Katsaus menneeseen ja tulevaan

Lukiessani päiväkirjaa huomasin, että mielestäni tunnen itseni puhujana hyvin. Tiedän vahvuuteni  ja tiedän myös kuinka niitä kannattaa käyttä. Heikkouksieni kontrollointia olen kurssin aikana oppinut runsaasti. Vaikka tunnilla käydyt asiat eivät välttämättä olleetkaan heikkouksiani, opin niistä paljon esiintymisen aikana ja osaan nyt kiinnittää niihin huomiota.

# data[].attributes.body
1. Vapaa sana
Kävimme läpi erilaisia asioita viestinnästä. Varsinkin paritehtävä sai minut muistamaan lukiossa opittu vahvuuteni, improvisointi, mutta myös paljon asioita, jossa minulla viestijänä ja varsinkin esityksen pitäjä olisi parantamista. Kiinnostavalta vaikutti kuitenkin.

2. Itseanalyysi
Millainen olen esiintyjänä? Tiedän, että vaikka ennen esitystä saatankin jännittää puhujana olen itsevarma ja selkeä ellen kokonaan jäädy.  Osaan höystää esitykseni sopivalla huumorilla ja pitää yleisön kiinnostuksen koholla. Olen kuitenkin hieman laiska valmistautuja, josta johtuen en välillä saa muistiinpanoistani selvää, tai muistiinpanoni ovat hajanaisia ja "keskenjääneitä" joka aiheuttaa lievää jäätymistä kesken esityksen. Haluan tulla mahdollisimman luontevaksi ja kiinnostavaksi, koheesiota ylläpitäväksi puhujaksi joka silti osaa pysyä asiassa.

Vahvuuteni viestijänä:
- Selkeä ääni
- Osaan improvisoida
- En jännitä liikaa
- OIen hyvä pitämään kiinnostusta yllä
- Kunnon muistiinpanojen kanssa takeltelen kohtalaisen harvoi
- Mielestäni ei ole ikävää esiintyä = asenne kohdallaan
- En pelkää ilmaista omaa mielipidettäni

Heikkouteni viestijnä:
- Laiska valmistautuja
- Saatan välillä puhua liian nopeasti tai kiertää aihetta
- Saatan välillä esittää mielipiteeni liiankin värittyneesti/suorasanaisesti

Tiivistelmä yllämainituista:
Olen viestijänä ääneltäni selkeä ja osaan pitää yleisön mielenkiinnon yllä. Olen kohtalaisen itsevarma puhuessani yleisölle enkä pelkää esittää mielipiteitäni tai olla oma itseni. Olen kuitenkin laiska tekemään muitiinpanoja ja välillä tunnen etten edes oikeastaan osaa tehdä muistiinpanoja, jotka olisivat hyvät ja selkeät. Jos en ole tehnyt kunnon muistiinpanoja tai sanottava loppuu kesken saatan alkaa kiertää aihetta ja takellella. Saatan myös olla joskus hiukan liian suorasanainen ja unohtaa kuunnella muiden näkökulmia.

Kehityssuunnitelma
- Kehittämiskohde: Opetella tekemään kunnon muistiinpanot.
- Tavoite: Tee kunnon muistiinpanot tilanteesta riippumatta eläkä luota improvisointikyykyysi liiaksi.
- Varaa riittävästi aikaa muistiinpanojen tekemiselle. Elä anna puhelimen tai kavereiden häiritä työskentelyäsi, kun olet päättänyt tehdä muistiinpanot. Tee muistiinpanot tietokonnella eläkä vain tuherra niitä paperille (tai jos teet paperille, tee ne niin useaan kertaan ettei niissä ole ylimääräisiä nuolia, muistutuksia yms).
- Aikataulu: Aloitan heti ensi kerralla kun pitää tehdä muistiinpanot. Kun otan tavaksi, että hoidan työn pois alta heti kun mahdolista vältän turhaa kiirettä tai muiden suunnitelmien estymistä/huonoa lopputulosta häiriöntekijöiden takia. Kun esityksiä on ollut riittävän usein, opin tekemään hyvät ja selkeät muistiinpanot

# data[].attributes.body
1. Vapaa sana
Tällä tunnilla puhuttiin esiintymisjännitysestä. Olen jo lukiossa käynyt kurssin, jonka aikana käsittelimme esiintymisjännitystä. Minun tapani jännittää on erittäin ilkeä; vaikken tunne jännitystä henkisesti juuri ollenkaan, ruumiini reagoi siihen. Vatsani menee sekaisin, vaikka aivot sanovat ettei jännitä. Tekee myös mieli hyppiä ja pomppia tai muuten purkaa energiaa. Erittäin turhauttavaa, kun aivot ja ruumis antavat täysin eri viestejä jännityksestä.

2. Kymmenen kohdan vinkkilista

1. Syö hyvin ennen esiintymistä. Tämä auttaa varmasti siihen, ettei maha olisi niin sekaisin.
2. Jos vain mahdollista, käy pienellä happihyppelyllä purkamassa energiaa ennen esitystä, ettei sitten odottaessa tarvitse naksutella kynää tai tehdä jotain muuta.
3. Hanki jonkinlainen äänetön stressilelu, jota voit aikasi kuluksi  näprätä. Siihenkin saa purettua hieman ylimääräistä energiaa ja se pitää ajatukset kurissa.
4. Ota mukaan pullo vettä. Se, että juo riittävästi auttaa vatsaongelmissa ja antaa jotain pientä tehtävää stressilelun tavoin.
5. Ennen esitystä tehtävät rentoutumisharjoitukset rauhoittavat mieltä ja täten myös ruumista.
6. Esityksen aikana voit käveleskellä ympäri lavaa jos tuntuu että pitää tehdä jotain. Oikein tehtynä se tuo myös luontevuutta esittämiseen
7. Koita saada esityksesi mahdollisimman aikaiseen ajankohtaan, ettei tarvitse odotella liikaa ja antaa vaivojen pahentua. Yleensä mitä kauemmin istun odottamassa vuoroani, sitä tuskaisemmaksi olo kerkeää tulla.
8. Valmistaudu esiintymiseen kunnolla. Hyvät muistiinpanot auttavat huomattavasti, sillä jos tietää, ettei välttämättä osaa asiaansa paha olo muuttuu kahta kauheammaksi.
9. Mene ajoissa nukkumaan. Paha tapani on valvoa liian myöhään, ja jos olo on jo valmiiksi paha, esiintymisjännityksen oireet ovat vielä voimakkaammat.
10. Eläydy. Kun eläydyn esitykseeni, unohdan kaiken muun ja oloni paranee. Tämä tietenkin vaatii, että muistiinpanot yms ovat kunnossa ja olen innostunut aiheesta.

Lähteet:
https://www.terve.fi/artikkelit/74036-esiintymisjannitys-5-vinkkia
http://elaparemmin.fi/blogi/kun-puhuminen-jannittaa-10-tapaa-paasta-eroon-esiintymisjannityksesta/
http://www.yths.fi/terveystieto_ja_tutkimus/terveystietopankki/133/esiintymisjannitys

# data[].attributes.body
1. Vapaa sana
Opiskelimme tunnilla havainnollistamista, jäsentämistä, kohdentamista, vaikuttamista ja perustelemista, eli yksinkertaisuudessaan sitä, kuinka puheesta saa mieleenpainuvan ja kiinnostavan. Tunti muistutti, kuinka moni asia esityksen laatuun oikeasti vaikuttaa. Paras vinkki, joka jäi mieleeni on todennäköisesti se, että kannattaa muistaa kenelle puhuu. En yleensä esitystä tehdessä ole muistanut kiinnittää tähän huomiota, ja se on varmasti tärkeä esiintymisen laatua parantava osa-alue. Myös erilaisten tehokeinojen käyttäminen jäi mieleeni, ja niitä kannattaa varmasti kokeilla.

2. Esiintyjäanalyysi

1. puhumisen tavoite
Puhuja koittaa saada ihmiset ymmärtämään, ettei erilaisuus ole paha asia ja että sitä ei kannata hävetä eikä siitä kannata koittaa päästä eroon. Hän yrittää myös saada ihmisten käsitykset autismista vähemmän negatiivisiksi.

2. suhtautuminen omaan aiheeseen
Puhujalle aihe on selvästi tärkeä, sillä hänellä itsellään  on kaksi autistista veljeä. Tämä ilmenee siinä, kuinka innokkaasti hän kertoo aiheesta ja selvästi näyttää tunteensa aihetta kohtaan.

3. suhtautuminen omaan esiintyjän rooliin
Esintyjä on selvästi onnellinen, kun pääsee kertomaan itselleen tärkeästä asiasta ihmisten eteen.

4. suhtautuminen yleisöön
Esiintyjä ei tunne yleisöään alunperin, ja toivoo että saisi kosketettua heidän sydämiään puheellaan. Hän siis olettaa yleisönsä olevan kohtalaisen avoinmielinen ja valmis ottamaan uusia mielipiteitä ja tietoa vastaan.

5. keinot tehdä asia ymmärrettäväksi
- Esiintyjä selventää ihmisille, mitä autismi on. Hän myös antaa lukuisia esimerkkejä siitä, kuinka autistisen mieli toimii erilailla, niin sanotusti normeja vastaan mutta on silti yhtä arvokas kuin kuka tahansa muu.

6. keinot tehdä asia kiinnostavaksi
Esiintyminen oli erittäin tunnepitoinen, sillä esiintyjällä oli omakohtaisia kokemuksia ja hän osoitti tunteensa äänellään ja liikkeillään selvästi. Hän myös tarjosi informaatiota siitä, mitä autismi oikeasti on. Esiintyminen oli myös lievästi huumorilla höystetty.

7. verbaalisen viestinnän tyypilliset piirteet
Äänenpainon vaihtelu (puhuja kuulosti välillä hieman haikealta, mutta enimmäkseen onnelliselta), lievä tauotus asioiden välillä. Hän myös totesi puheen alussa ja lopussa "Please dont tell me I'm normal" joka on sanallinen tahokeino (toisto).

8. nonverbaalisen viestinnän tyypilliset piirteet
Katsekontakti yleisöön, pieni käveleskely ja liikehdintä, käsillään havainnollaistaminen

9. Millaisen kokonaisarvion annat esiintymisestä?
10/10. Esiintyjä on selvästi kokenut, ja käytti esiintymisen tehokeinoja mainiosti. Hän loi kiinnostuksen, piti sen yllä ja lopetti mainiosti.

https://www.ted.com/talks/faith_jegede_what_i_ve_learned_from_my_autistic_brothers#t-139630

# data[].attributes.body
1. Vapaa sana
Tänään kuuntelimme muiden oppilaiden esityksiä. Joukossa oli mainioita esiintyjiä ja aiheita eikä oikeastaan yksikään niistä ollut huono. Opin muiden esiintymisistä myös joitain asioita, jotka minun kannattaa ottaa huomioon omassa esiintymisessäni.

2. Tehtävä

1. Yksi esiintyjistä puhui pitkäjänteisyydestä, ja hän johdatti kuulijat aiheeseen oivasti esimerkillä salilla käymisestä ja sen tuloksista. Huomasin, että johdattelu oli erittäin tehokas keino: se sai minut odottamaan sitä, että puhuja kertoo mikä esityksen todellinen aihe on ja piti täten mielenkiintoni yllä alusta lähtien.

2. Kaikilla puhujilla oli hyvä ja selkeä ääni. Itse alan usein kiihdyttämään, kun alan puhaua joka johtaa siihen että menen joko sanoissani sekaisin tai unohdan, mitä piti sanoa.

3. Se, että puhuja kuulosti innostuneelta ja kiinnostuneelta puheestaan paransi puheen laatua huimasti. Pitää muistaa hymillä ja nauttia tilanteesta ja näyttää se, että on kiinnostunut aiheesta (Tai ainakin esittää sitä).

4. Aina, kun puhuja ripotteli hieman komediaa puheeseensa, huomasin kiinnostukseni nousevan. Kannattaa siis ripotella komediaa puheeseen jos se vain on aiheen kannalta mahdollista.

5. Valitse jotenkin erityinen aihe. Kaikki hieman erilaiset, yllättävät aiheet saivat mielenkiintoni heti koholle. Jotkit puheiden aiheet olivat jo valmiiksi puhtaaksi kaluttuja, eikä mielenkiinto oikein meinannut piisata kuunetelemaan asiaa, joka oli jo ennestään tuttua.

6. Liiku lavalla. Oli paljon helpompi katsella henkilöä, joka oli jollain lailla aktiivinen eikä vain seisonut muistiinpanot kädessä. Näin saa yleisön pitämään huomio esityksessä ja itsessäsi tehokkaasti.